Dugði að syngja Happy Birthday fyrir manninn Seint aðfararnótt sl. sunnudags aðstoðaði lögreglan á Akranesi illa drukkinn útlending við að komast til síns heima en maðurinn var villtur í miðbæ bæjarins . Maðurinn , sem hvorki skildi ensku né íslensku og talaði torkennilegt mál , gat með engu móti munað hvar hann átti heima en teiknaði áhugavert kort fyrir lögreglumenn og sagðist eiga heima u.þ.b. 5 - 10 kílómetra frá Hvalfjarðargöngunum . Ekki gekk að fá upp úr honum nafn né fæðingardag fyrr en " Happy Birthday " var sungið fyrir hann og leiddi uppfletting í Þjóðskrá í ljós að maðurinn átti heima á Akranesi . “ Honum var svo komið að heimili sínu og gekk hann sæll inn og þakkaði kærlega fyrir sig , eða það var að minnsta kosti talið líklegt miðað við látbragð hans , ” sagði Jón S Ólason yfirlögregluþjónn í samtali við Skessuhorn .